Diari Oficial de la Generalitat Valenciana


Sumari del DOGV 3952, del 05-03-2001 (2001/1861)

Informació pública de la subhasta acordada en el procediment de menor quantia número 365/1991.
----------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2001/1861


Organisme emissor
:   Jutjat de Primera Instància Número 2 d'Alcala de Henares

Tipus de document
:   Anunci

Informació pública de la subhasta acordada en el procediment de menor quantia número 365/1991. [2001/F1861]
  
Victoria Sainz de Cueto Torres, magistrada jutge de Primera Instància número 2 d'Alcalá de Henares, fa saber:
  
Que en aquest jutjat i amb el número 365/1991, es tramita el procediment de menor quantia a instància de Banco Zaragozano, SA, contra José Martínez Gimeno, José Miguel Martínez Bobe, en què per una resolució d'aquesta data s'ha acordat traure a pública subhasta, per primera vegada i terme de 20 dies, els béns que més avall es diran, i s'assenyala, perquè l'acte de la rematada tinga lloc a la sala d'audiència d'aquest jutjat, el dia 10 de maig de 2001, a les 10.00 hores, amb les prevencions següents:
  
Primer. Que no s'admetran postures que no cobrisquen les dues terceres parts de l'avaluació.
  
Segon. Que els licitadors per a prendre part en la subhasta hauran de consignar prèviament en el compte d'aquest jutjat al Banco de Bilbao Vizcaya, SA, número 0173.5300.81.299.2801, una quantitat igual, almenys, al 50% del valor dels béns que servisca de tipus, i es farà constar el número i any del procediment, requisit sense el qual no seran admesos, com tampoc no s'acceptarà el lliurament de diners en metàl·lic o xecs.
  
Tercer. Únicament l'executant podrà concórrer amb la qualitat de cedir la rematada a tercers.
  
Quart. En totes les subhastes, des de l'anunci fins a la realització, es podran fer postures per escrit en plec tancat, i es realitzarà el depòsit a què s'ha fet referència anteriorment.
  
Les actuacions i la certificació registral que supleix els títols de propietat es posaran de manifest a la Secretaria del jutjat, on es podran examinar, i s'entendrà que tot licitador accepta com a bastant la titulació existent i que les càrregues anteriors i les preferents, si n'hi ha, quedaran subsistents sense destinar-se a la seua extinció el preu de la rematada, i s'entendrà que el rematant les accepta i queda subrogat en la responsabilitat d'aquestes.
  
Per al supòsit que no hi haguera postors en la primera subhasta, s'assenyala per a la realització d'una segona el dia 12 de juny de 2001, a les 10.00 hores. Hi servirà de tipus el 75% de l'assenyalat per a la primera subhasta, i s'hi aplicaran les altres prevencions de la primera.
  
Igualment i per al cas que tampoc hi haguera licitadors en la segona subhasta, s'assenyala per a la realització d'una tercera el dia 6 de juliol de 2001, a les 10.00 hores, subhasta que es farà sense subjecció a tipus, i qui vulga prendre part en aquesta haurà de consignar el 50% del tipus que va servir de base per a la segona.
  
Si per força major o causes alienes al jutjat no es poguera celebrar la subhasta en el dia i hora assenyalats, s'entendrà que es realitzarà el següent dia hàbil, a la mateixa hora, tret de dissabtes.
  
Béns que es trauen a subhasta i valor d'aquests
  
Finca registral 15.968, inscrita en el Registre de la Propietat d'Orihuela (Alacant), al tom 1.359, llibre 275, ubicada al passeig de Villanueva, número 5, de Torrevieja. Consta d'una superfície aproximada de 62,17 metres quadrats.
  
El valor de taxació de la finca ascendeix a cinc milions tres-centes setanta-cinc mil (5.375.000) pessetes, segons l'avaluació de data 11 de juliol de 1999.